binucsan na niyang tambing yaong silid niyang lihim, lumapit nanga sa siping ni don juang sinta', guilio. umupo na capagcuan doon sa sinapupunan, nauala sa gunam gunam princesa niyang iniuan. ang uica ni leonora daraquilang monarca, dinguin nang iyong alteza ang aquing munting querella. pagca', ngayo', narito na ang sa aquin ay cumuha, tapos na po ang panata na hiningi co nang una. aco', dito pacacasal at siyang aquing catipan, si don pedrong tampalasan sa loob co ay masucal. sucat na po haring mahal ang aquing munting tinuran, at di co ibig masalang sugat nang puso co', subiang. ang hari ay natiguilan nang sa princesang tinuran, at tila mandin may bagay ay hindi tapatin lamang. napaayon capagdaca itong daquilang monarca, cahit cay don juan baga tunay ring manugang quita. sa lingo', ualang pagliban ang sa inyo', pagcacasal, nguni ay mayroong laman ang sabi mong binitiuan. ang sagot ni leonora mayroon nga po aniya, at cun aquing ipagbadya malalagot ang hininga.